Publication: Magyar Közlöny
Issue: MK-2006-22 (Year: 2006, Number: 22)
Era: 2004-2010
Section: 
Paragraph Index: 80

b) tudomásul vették a záróokmányhoz csatolt következõ egyoldalú nyilatkozatokat: – Franciaország és az Egyesült Királyság nyilatkozata a 7. cikkrõl, – A szerzõdõ államok egyéni nyilatkozatai a 8. cikkrõl, – A Németországi Szövetségi Köztársaság nyilatkozata a 16. cikkrõl. EGYÜTTES NYILATKOZATOK Nyilatkozat a 4. cikk (1) bekezdésérõl A 4. cikk (1) bekezdésének rendelkezései egyaránt vonatkoznak arra az esetre, amikor két jogilag egymástól független vállalkozás között közvetlenül valósul meg az ügylet, illetve arra az esetre is, amikor egy vállalkozás és egy másik vállalkozás harmadik országban lévõ állandó telephelye között valósul meg az ügylet. Nyilatkozat a 9. cikk (6) bekezdésérõl A tagállamok teljes mértékben szabadon járnak el a titoktartási kötelezettségek bármilyen megsértésének szankcionálására általuk bevezetett megfelelõ rendelkezések jellege és alkalmazási köre tekintetében. Nyilatkozat a 13. cikkrõl Amennyiben egy vagy több érintett szerzõdõ államban az adózásra vonatkozó, a 6. és 7. cikkben említett eljárásra okot adó határozatokat a 6. cikkben említett eljárás befejezése vagy a 12. cikkben említett határozat meghozatala után módosították, és amennyiben az 1. cikk értelmében ez kettõs adóztatást eredményez, akkor azon eljárás vagy határozat végeredményének az alkalmazását figyelembe véve a 6. és 7. cikket kell alkalmazni. EGYOLDALÚ NYILATKOZATOK Nyilatkozat a 7. cikkrõl Franciaország és az Egyesült Királyság kijelentik, hogy alkalmazzák a 7. cikk (3) bekezdését. A Szerzõdõ Államok egyéni nyilatkozatai a 8. cikkrõl Belgium „Súlyos büntetés”: büntetõjogi vagy közigazgatási szankció az alábbi esetekben: – akár az adókijátszás céljából elkövetett jogsértés, – akár a jövedelemadó-törvény rendelkezéseinek, akár az azok végrehajtásáról szóló határozatoknak a csalárd vagy károkozási szándékkal történõ megsértése. Dánia „Súlyos büntetés”: a büntetõjog vagy külön jogszabályok rendelkezéseinek szándékos megsértéséért kirótt szankció a közigazgatási eszközökkel nem szabályozható esetekben. Az adótörvény rendelkezései megsértésének esetei – általános szabályként – közigazgatási eszközökkel szabályozhatók, amennyiben úgy vélik, hogy a jogsértés bírságnál súlyosabb szankciót nem von maga után. Németország Az adótörvények „súlyos büntetéssel” büntetendõ megsértése: az adótörvények rendelkezéseinek szabadságvesztéssel, büntetõjogi vagy közigazgatási bírsággal büntetendõ bármilyen megsértése. Görögország Az adózást szabályozó görög törvények alapján egy vállalkozás „súlyos büntetéssel” sújtható:

Source: https://magyarkozlony.hu/hivatalos-lapok/3a20c8c4932aaade31f02258756ca8833de43b24/dokumentumok/27bb988ab905b0aae74a6ba21aa08bf32e992ed0/letoltes